
[bookmark: _Toc503425667]1. Vispārīgā informācija
1.1. Iepirkuma identifikācijas numurs – RTULJK 2026/1.
1.2. Pasūtītājs: 
	Pasūtītāja nosaukums
	[bookmark: _Hlk137130343]Rīgas Tehniskās universitātes aģentūra
“Rīgas Tehniskās universitātes
Liepājas Jūrniecības koledža” 
(turpmāk – RTU LJK vai Pasūtītājs)

	Reģistrācijas numurs
	90000063024

	Juridiskā adrese
	Uliha iela 5, Liepāja, LV- 3401, Latvija

	Bankas rekvizīti
	AS “Swedbank”

	Konts
	LV27HABA0551054497817

	Kods
	HABALV22XXX

	Tālruņa numurs
	63424880

	Mobilā tālruņa numurs
	29130491

	Mājaslapas adrese
	www.ljk.lv

	e-pasta adrese
	kanceleja@ljk.lv



1.3. Iepirkuma metode – Publiskā iepirkuma likuma (turpmāk – PIL) 9.panta iepirkums.
[bookmark: _Hlk168509429]1.4. Pasūtītāja EIS pircēja profils - https://www.eis.gov.lv/EKEIS/Supplier/Organizer/22259
1.5. Iepirkuma procedūras dokumenti: 
1.5.1. Nolikumam ar pielikumiem ir nodrošināta tieša un brīva elektroniskā pieeja pasūtītāja pircēja profilā Elektronisko iepirkumu sistēmā (turpmāk – EIS) www.eis.gov.lv e-konkursu apakšsistēmā https://www.eis.gov.lv/EKEIS/Supplier/Procurement/178117.  
1.5.2. Kontaktpersona: 
1.5.2.1. par iepirkuma procedūru – RTU LJK iepirkumu speciāliste Lorita Siksna, tālr. 20009553, e-pasts: lorita.siksna@ljk.lv;
1.5.2.2.  par objekta apskati – RTU LJK saimniecības apgādes daļas vadītājs Arnis Kadiķis, tālr. 20031345, e-pasts: arnis.kadikis@ljk.lv vai kontaktpersonas prombūtnes laikā RTU LJK info centrs, tālr. 29130491, e-pasts: kanceleja@ljk.lv.
Kontaktpersonas iepirkuma procedūras laikā sniedz tikai organizatoriska rakstura informāciju.
1.6. Piedāvājuma iesniegšana:
1.6.1. Piedāvājumi iesniedzami Elektronisko iepirkumu sistēmas (turpmāk – EIS) e-konkursu apakšsistēmā (https://www.eis.gov.lv/EKEIS/Supplier/Procurement/178117) atbilstoši EIS norādītajā piedāvājumu iesniegšanas termiņā (datumā un laikā). 
1.6.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
1.6.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam. 
1.6.4. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos EIS pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
1.6.5. Pēc piedāvājumu iesniegšanas termiņa beigām pretendents nevar savu piedāvājumu grozīt. 
[bookmark: _Toc136396874][bookmark: _Toc138148509][bookmark: _Toc139357069]1.7. Piedāvājumu atvēršanas vieta un laiks: 
1.7.1. Piedāvājumu atvēršana notiek EIS e-konkursu apakšsistēmā. Piedāvājumu atvēršana sākas EIS norādītajā piedāvājumu atvēršanas termiņā.
1.7.2. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo 4 (četru) stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par 1 (vienu) darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu PIL 35.panta trešās daļas izpratnē.
1.7.3. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
1.7.4. Pasūtītājs publicē pretendentu iesniegto finanšu piedāvājumu apkopojumu EIS e-konkursu apakšsistēmā pēc piedāvājumu atvēršanas līdz attiecīgās dienas beigām.
1.7.5. Elektronisko iepirkumu sistēmas e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām komisijai jāiesniedz derīga elektroniskā atslēga ar paroli šifrētā dokumenta atvēršanai.
1.8. Objektu apskate:
1.8.1.	Pretendentiem ir vēlama objekta apskate, lai pretendentiem, sastādot piedāvājumu, būtu skaidri visi būvdarbu apjomi.
1.8.2.	Kopīga objekta apskate tiek organizēta laikā, kas ir saskaņota ar pasūtītāja kontaktpersonu, kura ir norādīta nolikuma 1.5.2.2.punktā. Veikt objektu apskati iespējams ne vēlāk, kā 3 (trīs) dienas pirms piedāvājumu iesniegšanas termiņa beigām (pirms tam iepriekš vienojoties ar pasūtītāja pārstāvi). 
1.8.3. Ierodoties uz objektu apskati, pretendentu pārstāvjiem jābūt pilnvarai veikt objektu apskati, ja vien pārstāvis nav uzņēmuma valdes loceklis ar tiesībām valdi pārstāvēt atsevišķi vai valdes priekšsēdētājs.
1.8.4. Pretendentiem objektu apskates laikā jānovērtē objekts tā, lai pretendenta piedāvājumā būtu ietvertas visas potenciāli iespējamās izmaksas, lai izpildītu līgumu, t.i., sniegtu būvdarbus atbilstoši tāmē un ievērojot normatīvo aktu prasības. 
1.8.5. Ja pretendents nav ieradies uz objekta apskati, bet viņam būtu piešķiramas līguma slēgšanas tiesības, tad viņš pie līguma slēgšanas zaudē tiesības celt pretenzijas pret tāmē norādītajiem objekta apjomiem.
[bookmark: _Toc503425668]
2. Informācija par iepirkuma priekšmetu
2.1. Iepirkuma priekšmets - Ūdensapgādes un kanalizācijas izbūve (ārējie tīkli) Rīgas Tehniskās universitātes Liepājas Jūrniecības koledžā Uliha ielā 5, Liepājā saskaņā ar tāmi - tehnisko piedāvājumu (Darba tāmi) (nolikuma 8.pielikumu) (turpmāk – darbi).  
2.1.1.	Iepirkuma priekšmets nav sadalīts daļās.
2.1.2.	Pretendents var iesniegt piedāvājumu tikai par visu iepirkuma priekšmetu kopā.
2.2. Līguma izpildes vieta: Uliha iela 5; Liepāja; LV-3401.
2.3. Līguma:
[bookmark: _Hlk70427760]2.3.1. darbu izpildes termiņš – 3 (trīs) mēneši no līguma abpusējas parakstīšanas brīža;
2.3.2. darbības termiņš - līgums ir spēkā līdz abu līgumslēdzēju pušu pilnīgai saistību izpildei, t.i., līdz būvniecības garantijas termiņa beigām.
[bookmark: _Toc74056699][bookmark: _Toc61422132]2.4. Cita informācija: 
2.4.1. Ieinteresētais piegādātājs savus jautājumus par iepirkuma nolikumā iekļautajām prasībām iesniedz rakstveidā Rīgas Tehniskās universitātes aģentūrai “Rīgas Tehniskās universitātes Liepājas Jūrniecības koledža” (adrese – Uliha iela 5; Liepāja; LV-3401) (turpmāk – pasūtītājs) vai elektroniskā veidā parakstītu ar drošu elektronisko parakstu, nosūtot to uz e-pasta adresi kanceleja@ljk.lv, vai uzdodot to pircēja EIS profilā e-konkursu apakšsistēmā pie konkrētā iepirkuma. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām, nosūtot to jautājuma uzdevējam un ievietojot atbildi EIS e-konkursu apakšsistēmā pie konkrētā iepirkuma, pie kura atrodami iepirkuma dokumenti.    
[bookmark: _Toc503425669]2.4.2. Pretendenta pienākums ir sekot līdz aktuālajai informācijai (atbildēm uz piegādātāju jautājumiem u.c.) pasūtītāja EIS profilā e-konkursu apakšsistēmā pie konkrētā iepirkuma un ņemt to vērā, sagatavojot savu piedāvājumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.
2.4.3. Par jautājuma saņemšanas dienu tiek uzskatīts saņemšanas datums līdz pasūtītāja darba dienas beigām – darba dienās līdz plkst.17:00. Pirmssvētku dienās darba laiks ir saīsināts par 1 (vienu) stundu. Pēc darba laika iesniegtais jautājums tiek uzskatīts par saņemtu nākošajā darba dienā.
2.4.4. Iepirkums tiek realizēts Eiropas Savienības kohēzijas politikas programmas 2021. – 2027.gadam 4.2.1.specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.8.pasākuma “Augstskolu studiju vides modernizācija” otrās kārtas ietvaros līdzfinansētā projekta “RTU studiju vides modernizēšana” (projekta Nr. 4.2.1.8/2/25/I/011) ietvaros.
[bookmark: _Hlk73533808]2.4.5. Projekts tiek realizēts, ja pasūtītājam ir pietiekošs finansējums tā realizēšanai. Pasūtītājam nepietiekama finansējuma gadījumā ir tiesības neslēgt paredzamo līgumu vispār.
[bookmark: _Toc240183518][bookmark: _Toc421266106][bookmark: _Toc486604459][bookmark: _Toc491697962]2.5. Iepirkuma procedūras dokumentu grozījumi:
2.5.1. Nolikuma grozījumi tiek publicēti EIS www.eis.gov.lv e-konkursu apakšsistēmā pie attiecīgā iepirkuma.
2.5.2. Iepirkuma komisijai ir tiesības izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli iepirkumā. 
2.5.3. Izdarot grozījumus, tiek mainīts arī piedāvājumu iesniegšanas termiņš, kas nav īsāks par 10 (desmit) darbdienām pēc dienas, kad atkārtoti publicēts paziņojums par plānoto līgumu, un pasūtītājs savā pircēja profilā nodrošina brīvu un tiešu elektronisku piekļuvi grozītajiem iepirkuma dokumentiem, sākot ar minētā paziņojuma publicēšanas dienu.

3. Piedāvājuma sagatavošana
3.1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, pretendents pilnībā akceptē visus nolikuma noteikumus un prasības.
3.2. Pretendentam jāuzņemas visi izdevumi, kas saistīti ar piedāvājuma sagatavošanu un iesniegšanu, un pasūtītājs nav atbildīgs par šiem izdevumiem.
3.3. Pretendents drīkst iesniegt tikai 1 (vienu) piedāvājuma variantu.
3.4. Piedāvājums sastāv no šādiem dokumentiem:
3.4.1. pieteikuma vēstules (1.pielikums);
3.4.2. finanšu piedāvājuma (7.pielikums);
3.4.3. tāmes - tehniskā piedāvājuma (Darba tāme) (8.pielikums);
3.4.4. nolikuma 6.nodaļā minētajiem pretendenta kvalifikācijas atlases dokumentiem;
3.5. Piedāvājums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Supplier/Procurement/178117), ievērojot šādas pretendenta izvēles iespējas:
3.5.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
3.5.2. elektroniski aizpildāmos dokumentus, elektroniski sagatavojot ārpus EIS e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
3.6. Sagatavojot piedāvājumu, pretendents ievēro, ka:
3.6.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tāme - tehniskais piedāvājums un finanšu piedāvājums jāaizpilda atsevišķā pdf formātā, vai kā atsevišķi elektroniski parakstīts dokuments;
3.6.2. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
3.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
3.8. Ja kāds no pretendenta iesniedzamajiem dokumentiem satur komercnoslēpumu vai konfidenciālu informāciju, kuru pasūtītājs nav tiesīgs atklāt, paziņojot par līguma slēgšanu un informējot pretendentus, pretendentam savā piedāvājumā jānorāda, kura informācija ir konfidenciāla. Par konfidenciālu nevar tikt uzskatīta informācija, kas minēta PIL 60.pantā.
3.9. Piedāvājuma cenā jāiekļauj visas ar būvdarbu izpildi saistītās izmaksas gan paredzamās, gan tādas, kuras pretendentam būtu vajadzējis paredzēt – un atbilstošie nodokļi (izņemot pievienotās vērtības nodokli (PVN)).
3.10. Ja piedāvājumu iesniedz piegādātāju apvienība vai personālsabiedrības, piedāvājumu paraksta visas personas, kas ietilpst apvienībā vai sabiedrībā, vai visu apvienībā vai savienībā ietilpstošo personu pilnvarots pārstāvis, pievienojot atbilstoši noformētu pilnvarojuma dokumentu, kā arī norāda piegādātāju apvienībā vai personālsabiedrībā ietilpstošās personas (vadošo personu, ja tāda ir), katras personas atbildības sadalījumu, kā arī personu, kas iepirkuma procedūrā pārstāv attiecīgo piegādātāju apvienību vai personālsabiedrību.
3.11. Pretendenta piedāvājums ir spēkā un saistošs tā iesniedzējam 6 (sešus) kalendāros mēnešus pēc piedāvājumu iesniegšanas termiņa beigām, bet ne ilgāk kā līdz līguma noslēgšanai.
3.12. Ja līgumu objektīvu iemeslu dēļ nevar noslēgt iepirkuma dokumentos paredzētajā termiņā, pasūtītāja pārstāvis var prasīt pretendentam pagarināt piedāvājuma derīguma termiņu. Pretendentam, kas piekritīs pagarināt piedāvājuma derīguma termiņu, nebūs tiesības veikt izmaiņas piedāvājuma dokumentos. 

[bookmark: _Toc503425670]4. Prasības piedāvājuma noformēšanai
4.1. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
4.2. Dokumenti jāsagatavo atbilstoši Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
4.3. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja pasūtītājam rodas šaubas par iesniegtā dokumenta kopijas autentiskumu, pasūtītājs PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
4.4. Piedāvājuma dokumenti iesniedzami atbilstoši pielikumos pievienotajām formām un to saturam. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija.
4.5. Piedāvājumā iekļautajiem dokumentiem jābūt skaidri salasāmiem, bez labojumiem, dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
4.6. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

[bookmark: _Toc503425671]5. Pretendentu izslēgšanas noteikumi
Pretendents tiek izslēgts no dalības iepirkuma procedūrā jebkurā no šādiem gadījumiem:
[bookmark: _Hlk88638871][bookmark: _Toc503425672]5.1. Komisija izslēdz pretendentu no turpmākās dalības iepirkumā, ja uz pretendentu ir attiecināms kāds no PIL 42.panta otrajā daļā 1.; 2..; 3.; 4. un 11.punktā un Starptautisko un Latvijas Republikas nacionālo sankciju likuma 11.1 panta pirmā daļā minētajiem gadījumiem noteiktie nosacījumi. 
5.2. Komisija pārbaudi veic attiecībā uz pretendentu, kam būtu piešķiramas līguma slēgšanas tiesības, un ievērojot PIL 42.pantā noteikto kārtību.
[bookmark: _Hlk73623721][bookmark: _Hlk73624092][bookmark: _Hlk73623695]5.3. Uz personālsabiedrības biedru vai uz piegādātāju apvienību, ja pretendents ir personālsabiedrība vai piegādātāju apvienība, ir attiecināmi PIL 42.panta otrās daļas 1.; 2..; 3.; 4. un 11.punktā minētie izslēgšanas nosacījumi. 
5.4. Uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR no sniedzamo pakalpojumu līguma vērtības, ir attiecināmi PIL 42.panta otrās daļas 1.; 2..; 3.; 4. un 11.punktā minētie izslēgšanas nosacījumi.
[bookmark: _Hlk73624282]5.5. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ir attiecināmi PIL 42.panta otrās daļas 1.; 2..; 3.; 4. un 11.punktā minētie izslēgšanas nosacījumi.
5.6. Komisija pretendentu izslēgšanas gadījumus pārbauda PIL 42.pantā noteiktajā kārtībā. Ja komisija konstatē, ka pretendents būtu izslēdzams no dalības iepirkumā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar PIL 42.pantā un/vai 43.pantā paredzētajiem risinājumiem un noteikto kārtību.

6. PRASĪBAS PRETENDENTIEM UN IESNIEDZAMIE DOKUMENTI
	Prasība
	Iesniedzamie dokumenti / Piezīmes

	Atbilstība profesionālās darbības veikšanai

	6.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
	6.1.1. Pieteikums dalībai iepirkumā (pēc formas – nolikuma 1.pielikums).

	6.2. Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām.
	Latvijā reģistrētam pretendentam  reģistrācijas apliecības kopija nav jāiesniedz.
Ārvalstī reģistrēts pretendents iesniedz izziņas un/vai citus dokumentus, kurus izsniedz kompetentās institūcijas, kas apliecina, ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.
Informāciju par Latvijā reģistrētiem pretendentiem iepirkumu komisija pārbauda publiski pieejamās datu bāzēs. 

Prasība attiecināma arī uz pretendenta piesaistītajiem apakšuzņēmējiem un personām, uz kuru iespējām pretendents balstās kvalifikācijas atbilstības apliecināšanai, kā arī uz visiem  apvienības vai savienības biedriem (ja piedāvājumu iesniedz personālsabiedrība vai piegādātāju apvienība).   

	6.3. Pretendents ir reģistrēts Būvkomersantu reģistrā vai attiecīgajā profesionālās darbības reģistrācijas iestādē ārvalstīs, atbilstoši attiecīgās valsts normatīviem aktiem.


	Latvijā reģistrētam pretendentam būvkomersanta reģistrācijas apliecības kopija nav jāiesniedz.
Ārvalstī reģistrēts pretendents uz piedāvājuma iesniegšanas brīdi iesniedz līdzvērtīgas kompetentas attiecīgās valsts iestādes izdotu dokumenta, kas atbilstoši attiecīgās valsts normatīviem aktiem apliecina pretendenta tiesības veikt iepirkuma nolikumā noteiktos darbus, kopiju. Kā arī ārvalstīs reģistrētam pretendentam jāpievieno klāt apliecinājums brīvā formā, ka gadījumā, ja ar pretendentu tiks noslēgts iepirkuma līgums, tas atbilstoši Būvniecības likuma 22.pantam 5 (piecu) darba dienu laikā no līguma parakstīšanas brīža reģistrēsies būvkomersantu reģistrā, iesniedzot informāciju par visiem uz darba līguma pamata nodarbinātajiem būvspeciālistiem.
Piezīmes: 
1) informāciju par Latvijā reģistrētiem pretendentiem iepirkumu komisija pārbauda publiski pieejamās datu bāzēs; 
2) prasība attiecināma gan uz būvdarbu veicējiem, gan arī uz pretendenta piesaistītajiem apakšuzņēmējiem.
Ja piedāvājumu iesniedz personālsabiedrība vai piegādātāju apvienība, tad nolikuma 6.3.punktā prasītā informācija jāsniedz par to apvienības vai savienības biedru, kurš nodrošinās attiecīgo prasību.

	Saimnieciskais un finansiālais stāvoklis

	6.4. Pretendenta gada vidējais finanšu apgrozījums inženierbūvniecības un/vai būvniecības jomā  par iepriekšējiem 3 (trīs) noslēgtajiem finanšu gadiem ir vismaz 50 000,00 EUR (piecdesmit tūkstoši euro).*

	6.4.1. Komisija pārbauda Būvniecības informācijas sistēmā pieejamo informāciju (https://bis.gov.lv/). 
6.4.2. Ārvalstīs reģistrēts pretendents, kurš nav reģistrēts Būvkomersantu reģistrā, piedāvājumam pievieno dokumentu, kurā norāda pretendenta apgrozījumu būvniecībā par iepriekšējiem 3 (trīs) noslēgtajiem finanšu gadiem (ja pretendenta pieredze būvniecībā ir mazāka nekā 3 (trīs) gadi, pretendents norāda sasniegto apgrozījumu par to laika periodu, kurā pretendents darbojas būvniecības jomā).
6.4.3. Ja pretendents darbojas tirgū mazāk kā 1 (vienu) gadu un tam nav noslēgts finanšu gads, pretendentam jāiesniedz paraksttiesīgās personas apliecināta operatīvā peļņas vai zaudējuma aprēķina kopija. 

Lai pārliecinātos par Pretendenta uzrādīto apgrozījumu komisijai ir tiesības pieprasīt jebkuru citu dokumentu, kas pamato pretendenta uzrādīto apgrozījumu.

	* Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu. Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.

	Tehniskās un profesionālās spējas

	6.5. Pretendents kā galvenais būvuzņēmējs iepriekšējo 5 (piecu) gadu (2021., 2022., 2023., 2024., 2025. un 2026.gadā līdz piedāvājuma iesniegšanas termiņa beigām) laikā ir veicis ārējo ūdensapgādes un/vai kanalizācijas (pašteces vai spiedvadu) tīklu izbūves vai pārbūves darbus vismaz 1 (vienā) objektā**, kur izbūvēto tīklu kopējais garums nav mazāks par 100 metriem.
** Pieredze var būt gūta vienā vai vairākos objektos kopā, bet vismaz 1 (vienam) objektam jābūt pabeigtam un nodotam ekspluatācijā.
	6.5.1. Informācija par pēdējo 5 (piecu) gadu laikā līdzīga rakstura veiktiem būvdarbiem iesniedzama saskaņā ar nolikuma 2.pielikumā norādīto formu, pievienojot rakstiskas atsauksmes par pretendenta pieredzē norādītajiem izpildītajiem līgumiem vai jebkuru citu dokumentu, kas apliecina, ka norādītie līgumi ir pabeigti un vismaz 1 (viens) no izpildītajiem līgumiem ir nodots ekspluatācijā un ka līgumu ietvaros veikti nolikuma 6.5.punktā minētie darbi.
6.5.2. Ja prasības izpildē pretendents balstās uz citu personu iespējām, pretendents iesniedz:
1) informāciju par personām, uz kuru iespējām pretendents balstās (nolikuma 1.pielikums);
2) katras šīs personas apliecinājumu (nolikuma 6.pielikums) par nepieciešamo resursu nodošanu pretendenta rīcībā; 
3) aizpildītu nolikuma 2.pielikumu ar informāciju par katras šīs personas pieredzi. 
Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus vai veiks piegādes, kuru izpildei attiecīgās spējas ir nepieciešamas.
Informācija nav jāsniedz, ja pretendents kvalifikācijas atbilstības apliecināšanai nepiesaista šādas personas.
Ja pretendents informāciju neiesniedz, pasūtītājs uzskata, ka pretendents uz citu personu iespējām nebalstās.
Ja piedāvājumu iesniedz personālsabiedrība vai piegādātāju apvienība, tad nolikuma 6.5.punktā prasītā informācija jāsniedz par to apvienības vai savienības biedru, kurš nodrošinās attiecīgo prasību.

	6.6. Pretendenta rīcībā jābūt šādam speciālistam: atbildīgais būvdarbu vadītājs, kuram uz piedāvājuma iesniegšanas brīdi ir spēkā esošs, normatīvajiem aktiem atbilstošs sertifikāts ūdensapgādes un kanalizācijas sistēmu būvdarbu vadīšanā (tostarp ārējiem tīkliem) un, kuram 5 (piecu) gadu (2021., 2022., 2023., 2024., 2025. un 2026.gadā līdz piedāvājuma iesniegšanas termiņa beigām) periodā  ir līdzīga pieredze būvdarbu vadīšanā, t.i., ir jābūt pieredzei vismaz 1 (viena) līdzīga*** apjoma objekta ārējo inženiertīklu būvdarbu vadīšanā.

*** Komisija par līdzīga apjoma darbiem uzskatīs darbus, kurā veikti ārējo ūdensapgādes un/vai kanalizācijas (pašteces vai spiedvadu) tīklu izbūves vai pārbūves darbi. Izbūvēto tīklu kopējais garums nav mazāks par 100 metriem.

Pieredze var būt gūta vienā vai vairākos objektos kopā, bet vismaz 1 (vienam) objektam jābūt pabeigtam un nodotam ekspluatācijā.
	[bookmark: _Hlk9590252]6.6.1. Pretendentam jāiesniedz atbildīgā būvdarbu vadītāja profesionālās pieredzes apraksts, kas sagatavots atbilstoši nolikuma 3.pielikumam, pievienojot pasūtītāja atsauksmi par speciālista  pieredzi būvdarbu vadīšanā vai citu līdzvērtīgu dokumentu, no kura komisija varētu gūt pārliecību par speciālista dalību un statusu konkrētā būvdarbu līguma izpildē, kas apliecina atbilstību nolikuma 6.6.punkta prasībām.
6.6.2. Ārvalstīs reģistrētam  pretendentam jāiesniedz apliecinājums, ka uz būvdarbu uzsākšanas brīdi, ja pretendents iegūs līguma slēgšanas tiesības, būvdarbu vadītājs būs reģistrēts Būvkomersantu reģistrā kā pretendenta līgumdarbinieks, vai jāiesniedz savstarpēja vienošanās vai līgums par darbu konkrētā iepirkuma ietvaros (atbilstoši 19.08.2014. Ministru kabineta noteikumiem Nr.500 “Vispārīgie būvnoteikumi”).
6.6.3. Ārvalstīs reģistrētam būvspeciālistiem jāpievieno klāt apliecinājums brīvā formā, ka būvdarbu vadītājs ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas normatīvajos aktos noteiktajā kārtībā iesniegts atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.
[bookmark: _Hlk9590530]6.6.4. Pretendents iesniedz papildus minētā speciālista apliecinājumu par iesaistīšanos iepirkuma līguma izpildē (nolikuma 4.pielikums).
Pretendents minētā speciālista apliecinājumu par iesaistīšanos iepirkuma līgumā nesniedz, ja attiecīgie speciālists ir pretendenta darbinieks. Šādā gadījumā jāaizpilda tikai nolikuma 3.pielikums.

	6.7. Pretendents līguma izpildei var piesaistīt apakšuzņēmējus un apakšuzņēmēju apakšuzņēmējus (turpmāk – apakšuzņēmēji). Ar apakšuzņēmēju ir saprotama pretendenta nolīgta persona vai savukārt tās nolīgta persona, kura sniedz pakalpojumus vai veic būvdarbus līguma izpildei.
	6.7.1. Informācija par pretendenta piesaistītajiem apakšuzņēmējiem, kā arī apakšuzņēmēju apakšuzņēmējiem, un tiem nododamo pakalpojuma saraksts un apjoms saskaņā ar nolikuma 1.pielikumu.
6.7.2. Katra piesaistītā apakšuzņēmēja un apakšuzņēmēja apakšuzņēmēja apliecinājums saskaņā ar nolikuma 5.pielikumu.
Sarakstā norāda arī piegādātāja apakšuzņēmēju apakšuzņēmējus, ja to sniedzamo pakalpojumu vērtība ir 10 000 EUR no kopējās līguma vērtības vai lielāka.
Iesniedz, ja pretendents līguma izpildei ir plānojis piesaistīt apakšuzņēmējus vai piegādātāja apakšuzņēmēju apakšuzņēmējus. 
Ja pretendents informāciju neiesniedz, pasūtītājs uzskata, ka apakšuzņēmēji un/vai piegādātāja apakšuzņēmēju apakšuzņēmēji netiek piesaistīti.

	6.8. Pretendents var balstīties uz citu personu iespējām, lai apliecinātu, ka pretendenta kvalifikācija atbilst nolikumā izvirzītajām prasībām.
	6.8.1. Pretendentam jāiesniedz informācija par personām, uz kuru saimnieciskajām un finansiālajām iespējām tas balstās saraksts atbilstoši nolikuma 1.pielikumam un to apliecinājums atbilstoši nolikuma 6.pielikumam, ka persona, uz kuras saimnieciskajām un finansiālajām iespējām tas balstās, līdz ar pretendentu piekrīt uzņemties solidāru atbildību par līguma izpildi, pēc savas izvēles izveidojot juridisku apvienību vai noslēdzot sabiedrības līgumu, vienojoties par apvienības dalībnieku atbildības sadalījumu pirms līguma noslēgšanas.
Ja pretendents informāciju neiesniedz, pasūtītājs uzskata, ka personas, uz kuras iespējām pretendents balstās, netiek piesaistītas.
Piezīmes: pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	6.9. Kā sākotnējo pierādījumu atbilstībai iepirkuma nolikumā noteiktajām pretendentu atlases prasībām (6.nodaļa) Pasūtītājs pieņem Eiropas vienoto iepirkuma procedūras dokumentu (veidlapa pieejama saitē – https://ec.europa.eu/growth/tools-databases/espd/filter?lang=lv ). 
Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst iepirkuma nolikumā noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR no iepirkuma līguma vērtības. 	
Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
	6.9.1. Pretendents var pasūtītājam iesniegt Eiropas vienoto iepirkuma procedūras 	dokumentu, kas ir bijis iesniegts citā iepirkuma procedūrā, ja apliecina, ka tajā iekļautā 	informācija ir pareiza.
	6.9.2. Pasūtītājam jebkurā iepirkuma procedūras stadijā ir tiesības prasīt, lai pretendents 	iesniedz visus vai daļu no dokumentiem, kas apliecina atbilstību iepirkuma nolikumā 	noteiktajām pretendentu atlases prasībām.
Ja pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām.

	Finanšu piedāvājums un iesniedzamie dokumenti

	6.10. Pretendentam jāiesniedz finanšu piedāvājums.
	Finanšu piedāvājumu sagatavo atbilstoši nolikuma 7.pielikumam, pievienojot darbu tāmi atbilstoši nolikuma 8.pielikumā pievienotajai veidnei.
Piedāvājuma cena ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un iepirkumu komisija ņems vērā tikai 2 (divas) zīmes aiz komata. 


6.11. Gadījumos, kad piedāvājumu iesniedz personu apvienība (personālsabiedrība), tad papildus nolikuma punktā noteiktajiem dokumentiem, tā iesniedz šādus dokumentus:
	6.11.1. sadarbības līguma vai vienošanos kopiju (vai jebkuru citu dokumentu) ar apliecinājumu par katra personu apvienības vai personālsabiedrības dalībnieka atbildības apjomu;
6.11.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.
[bookmark: _Toc189451329]6.12. Pretendents, kurš sniedzis nepatiesu informāciju vai nav to sniedzis vispār, vai arī sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas.
[bookmark: _Toc72847482]7. TEHNISKAIS PIEDĀVĀJUMS
7.1. Tehnisko piedāvājumu jāsagatavo atbilstoši LR Ministru kabineta 2017.gada 3.maijā noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība” prasībām, ņemot vērā tāmes - tehniskā piedāvājuma (Darba tāme) (nolikuma 8.pielikums) minētos darbu apjomus un prasības, kā arī iepirkuma dokumentācijā noteiktās prasības. Tāmē izmaksas par 1 (vienu) vienību norādāmas ar 2 (divām) zīmēm aiz komata, tālākie aprēķini veicami, izejot no noapaļotās 1 (vienas) vienības cenas un šādi noapaļojamas arī tālākās aprēķinu summas.
7.2. Piedāvājums jāiesniedz par visu iepirkuma priekšmeta apjomu un tam pilnībā jāatbilst tāmei - tehniskam piedāvājumam (Darba tāmei). Izstrādājot piedāvājumu, būvuzņēmējam ir pienākums rūpīgi iepazīties ar tāmē - tehniskajā piedāvājumā (Darba tāmē) norādītajām pozīcijām un apjomiem, piedāvājuma aprēķinā iekļaut arī neuzrādītos darbus un materiālus, lai kvalitatīvi veiktu būvniecību atbilstoši konkrētā būvuzņēmēja pielietotajai tehnoloģijai, un bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā. Tāmē - tehniskajā piedāvājumā (Darba tāmē) nedrīkst iekļaut papildus izmaksu pozīcijas, nedrīkst tās apvienot. Ja papildus izmaksu pozīcijas nepieciešamas projekta realizācijai saskaņā ar iepirkuma dokumentāciju, to veikšanai nepieciešamie izdevumi iekļaujami jau tāmē - tehniskajā piedāvājumā (Darba tāmē) nosauktajās pozīcijās. 
7.3. Pretendents ir atbildīgs par kļūdām piedāvājumā, kas radušās nepareizi saprotot vai interpretējot noteiktās prasības. Visi darbu un materiālu apjomi, kuri doti tāmē - tehniskajā piedāvājumā (Darba tāmē), pretendentam jāskata saistībā ar iepirkuma dokumentāciju, jāpārbauda un pēc piedāvājuma iesniegšanas pretendents nevar atsaukties uz nepilnīgu tehnisko specifikāciju.
7.4. Materiālu un izstrādājumu markas specifikācijā uzrādītas kā kvalitātes raksturojums. Tos iespējams aizvietot ar ekvivalentiem ES sertificētiem materiāliem, kuru tehniskie parametri un īpašības nav sliktāki par projektā pieņemtajiem.
7.5. Ja pretendents aizvieto tāmē - tehniskajā piedāvājumā (Darba tāmē) norādītos materiālus ar ekvivalentiem, viņam piedāvājuma tāmē jānorāda šie materiāli un ar ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem jāpierāda, ka piedāvājums ir ekvivalents un apmierina pasūtītāja prasības.
7.6. Pretendentam aizpildot piedāvājuma tāmi - tehnisko piedāvājumu (Darba tāmi) jāizmanto tā sagatave/veidne Excel formātā, kas pievienotas EIS kā nolikuma neatņemama sastāvdaļa (nolikuma 8.pielikums). Savas veidnes pretendents izmantot un iesniegt pasūtītājam nedrīkst.
7.7. Saite uz būvprojektu: 
https://drive.google.com/drive/folders/1nDLUL_EVCDaK8THxqgWPBz51DU4QuGr9?usp=sharing 

[bookmark: _Toc503425673]8. Piedāvājumu vērtēšana
8.1. Piedāvājumu noformējumu pārbaudi un vērtēšanu iepirkuma komisija veic slēgtā sēdē.
8.2. Piedāvājumi, kas iesniegti pēc šā nolikuma 1.6.1.punktā minētā termiņa, netiek vērtēti. 
8.3. Iepirkuma komisija:
8.3.1. Vispirms pārbauda piedāvājumu atbilstību šī nolikuma 4.nodaļā minētajām prasībām (prasības piedāvājumu noformēšanai). Par atbilstošiem tiek uzskatīti tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas.
8.3.2. Pārbauda, vai sniegta finanšu piedāvājumā prasītā informācija un vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus. Pretendents un tā piedāvājums tiks noraidīts, ja tiks konstatēts, ka finanšu piedāvājums nav iesniegts, finanšu piedāvājums neatbilst Finanšu piedāvājuma formai (nolikuma 7.pielikums), finanšu piedāvājums nav iesniegts par visu iepirkuma priekšmetu vai ir iesniegti vairāki finanšu piedāvājumi.
[bookmark: _Hlk64967598]8.3.3. Pārbauda pretendenta iesniegtā tehniskā piedāvājuma atbilstību tehniskai specifikācijai (tāmei). Par atbilstošiem tiek uzskatīti tikai tie piedāvājumi, kuri ir iesniegti atbilstoši tehniskajā specifikācijā (tāmē) minētajām prasībām. Neatbilstošie piedāvājumi tālāk netiek vērtēti.
8.3.4. Nosaka pretendentu, kuram būtu piešķiramas līguma slēgšanas tiesības, izvēloties no piedāvājumiem, kas atbilst 8.3.1. - 8.3.3.punktu prasībām un ir saimnieciski visizdevīgākais piedāvājums, nosakot viszemāko cenu.
8.3.5. PIL noteiktajā kārtībā pārbauda 8.3.4.punktā minētā pretendenta atbilstību PIL 42.panta otrās daļas minētajām prasībām, t.sk. nodokļu parādus, piedāvājuma iesniegšanas termiņa pēdējā dienā, vai pieprasa, lai pretendents izpilda saistības nodokļu (tai skaitā valsts sociālās apdrošināšanas) jomā un iesniedz pasūtītājam pierādījumus par saistību izpildi vai arī pierādījumus, ka personai nemaz nebija neizpildītu saistību nodokļu jomā, ja uz pretendentu būtu attiecināms PIL 42.panta otrās daļas 2.punkts. Tāpat iepirkumu komisija atbilstoši PIL 42.panta otrajā daļā noteiktajam pārbauda arī pretendenta piesaistītos apakšuzņēmējus, kam sniedzamo pakalpojumu vērtība ir vismaz 10 000 EUR un personas, uz kuru saimnieciskajām un finansiālajām iespējām tas balstās (ja tādas ir).
8.3.6. Pārbauda, vai 8.3.4.punktā minētais pretendents iesniedzis visus šī nolikuma 6 nodaļā minētos dokumentus un tajos sniegtās informācijas atbilstību izvirzītajām prasībām. Par atbilstošiem tiek uzskatīti un tālāk tiek vērtēti tie piedāvājumi, kuros sniegta visa prasītā informācija, kā arī sniegtā informācija apliecina pretendenta atbilstību izvirzītajām prasībām. Ja piedāvājumā ietvertā informācija vai dokuments ir neskaidrs vai nepilnīgs, komisija pieprasa, lai piegādātājs vai kompetenta institūcija izskaidro vai papildina minēto informāciju vai iesniedz trūkstošo dokumentu. Ja norādītajā termiņā pretendents nav izskaidrojis vai papildinājis piedāvājumā ietverto informāciju, komisija pretendenta piedāvājumu vērtē pēc tās rīcībā esošās informācijas.  
8.3.7. Ja 8.3.4.punktā minētais pretendents kā sākotnējo pierādījumu atbilstībai pretendentu atlases prasībām ir iesniedzis Eiropas vienoto iepirkuma procedūras dokumentu, iepirkuma komisija pieprasa iesniegt dokumentus, kas apliecina pretendenta atbilstību pretendentu atlases prasībām. 
8.3.8. PIL noteiktajā kārtībā pārbauda, vai uz 8.3.4.punktā minēto pretendentu, tā piesaistīto apakšuzņēmēju, kam sniedzamo pakalpojumu vērtība ir vismaz 10 000,00 EUR un personas, uz kuru saimnieciskajām un finansiālajām iespējām tas balstās (ja tādas ir), nav attiecināmi PIL 42.panta otrās daļas 2.punkta minētā nosacījuma esamība dienā, kad pieņemts lēmums par iespējamu iepirkuma līguma slēgšanas tiesību piešķiršanu. Ja tiek konstatētas neizpildītas saistības nodokļu jomā, tad tādā gadījumā komisija pieprasa pretendentam, lai tas izpilda saistības nodokļu (tai skaitā valsts sociālās apdrošināšanas) jomā un iesniedz pasūtītājam pierādījumus par saistību izpildi vai arī pierādījumus, ka personai nemaz nebija neizpildītu saistību nodokļu jomā.
[bookmark: _Hlk527969992]8.3.9. Starptautisko un Latvijas Republikas nacionālo sankciju likuma noteiktajā kārtībā pārbauda, vai uz pretendentu, kuram būtu piešķiramas līguma slēgšanas tiesības  nav attiecināmi Starptautisko un Latvijas Republikas nacionālo sankciju likuma 111.panta pirmajā daļā noteiktie izslēgšanas nosacījumi. 
8.3.10. Ja 8.3.4.punktā minētais pretendents/šī pretendenta piedāvājums kādā no 8.3.5. – 8.3.9. punktos minētajām pārbaudēm atzīts par neatbilstošu nolikumā izvirzītajām prasībām vai  pretendents norādītājā termiņā neiesniedz prasītās izziņas vai dokumentus, pasūtītājs to izslēdz no tālākas dalības iepirkumā un nosaka nākamo pretendentu, kuram būtu piešķiramas līguma slēgšanas tiesības atbilstoši šī nolikuma 8.3.4.punktā noteiktajai kārtībai, un attiecībā uz to veic 8.3.5. – 8.3.9.punktos minētās pārbaudes.
8.3.10. Pēc 8.3.5. - 7.3.9.punktā minētās informācijas un/vai izziņu saņemšanas izvērtē informācijas atbilstību nolikumā norādītajām prasībām un pieņem lēmumu par līguma slēgšanu ar pretendentu, kura piedāvājums atbilst visām nolikumā izvirzītajām prasībām un ir saimnieciski visizdevīgākais piedāvājums vai pieņem lēmumu par iepirkuma procedūras izbeigšanu bez rezultāta, ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi.
[bookmark: _Toc503425675]
9. Lēmuma izziņošana un līguma slēgšana
9.1. Triju darba dienu laikā pēc lēmuma pieņemšanas visi pretendenti tiek informēti par pieņemto lēmumu.
[bookmark: _Hlk187764786]9.2. Gadījumā, ja 2 (divu) piedāvājumu novērtējums ir vienāds, t.i., ir 2 (divi) vienādi saimnieciski visizdevīgākie piedāvājumi, tiek veikta atklāta izloze par iepirkuma līguma slēgšanas tiesību piešķiršanu, ievērojot šādu izlozes kārtību:
9.2.1. uz izlozi tiek aicināti pretendenti, kuri iesnieguši vienādus piedāvājumus; 
9.2.2. ja pretendents neierodas uz izlozi, tā norit bez pretendenta klātbūtnes;
9.2.3. izlozi uzsāk tas pretendents (vai viņa vietā – komisija, ja pretendents nav ieradies), kurš piedāvājumu iesniedzis pirmais;
9.2.4. atklātā izlozē piedalās komisijas locekļi un var piedalīties visi interesenti;
9.2.5. izlozes gaitu protokolē;
9.2.6. iepirkuma līguma slēgšanas tiesības piešķir pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.
9.3. Ja pretendents, kuram būtu piešķiramas līguma slēgšanas tiesības, atsauks savu piedāvājumu tā derīguma laikā pēc lēmuma par līguma slēgšanu pieņemšanas, vai nenoslēgs līgumu pasūtītāja noteiktajā termiņā, tiks izslēgts no dalības iepirkuma procedūrā un komisija izskatīs jautājumu par tiesībām slēgt līgumu ar atbilstošu pretendentu, kurš piedāvājis nākamo saimnieciski visizdevīgāko piedāvājumu. Ja arī nākamais izraudzītais pretendents atsakās slēgt līgumu ar pasūtītāju, komisija pieņem lēmumu izbeigt iepirkuma procedūru, neizvēloties nevienu piedāvājumu.
9.4. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, iepirkumu komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, komisija pieņem lēmumu pārtraukt iepirkuma procedūru, neizvēloties nevienu piedāvājumu.
9.5. Pasūtītājs ir tiesīgs līdz līguma noslēgšanai pārtraukt iepirkuma procedūru, ja tam ir objektīvs pamatojums.
9.6. Pasūtītājs slēdz līgumu (nolikuma 9.pielikums) par pakalpojuma sniegšanu ar izraudzīto pretendentu, pamatojoties uz pretendenta iesniegto piedāvājumu, un saskaņā ar šā nolikuma noteikumiem.
[bookmark: _Toc503425676][bookmark: _Hlk49779116]9.7. Pasūtītājs nolikuma 9.6.punktā minētā līguma tekstu publicē savā pircēja profilā EIS mājaslapā pie konkrētā iepirkuma informācijas par pretendentu, ar kuru noslēgts līgums, 10 (desmit) darbdienu laikā pēc tam, kad šis līgums stājas spēkā, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības, ja tādas būs norādītas pretendenta iesniegtajā piedāvājumā atbilstoši nolikuma 3.8.punktam.
10. PERSONAS DATU APSTRĀDE
10.1. Pasūtītājs iepirkumā iesniegtos personas datus apstrādās, iepirkuma dokumentu glabās un personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši Publisko iepirkuma likumā, Eiropas Savienības fondu vadību regulējošos tiesību aktos,  Eiropas Parlamenta un Padomes 2016.gada 27.aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
10.2. Personas  dati tiks glabāti PIL 40.panta piektajā daļā noteiktajā termiņā – 10 (desmit) gadus pēc iepirkuma līguma noslēgšanas dienas vai gadījumā, ja iepirkums tiek pārtraukts vai izbeigts bez rezultāta – 10 (desmit) gadus pēc komisijas lēmuma par iepirkuma rezultātu pieņemšanas dienas.
10.3. Pretendents ir informēts, ka pasūtītājs kā patstāvīgs datu pārzinis apstrādā šajā iepirkuma piedāvājumos norādītos fizisko personu datus ar mērķi nodrošināt iepirkuma procedūras norisi un pretendentu piedāvājumu izvērtēšanu atbilstoši nolikuma un ārējo normatīvo aktu prasībām. Papildus tam pasūtītājs kā patstāvīgs datu pārzinis apstrādā uzvarējušā pretendenta piedāvājumā norādītos personas datus ar mērķi nodrošināt iepirkuma līguma noslēgšanu, kā arī nodrošināt noslēgtā iepirkumu līguma un nolikuma nosacījumu izpildi. Pasūtītāja kontaktpersona datu apstrādē ir SIA “Informācijas Drošības Aģentūra”, datu aizsardzības specialists Jurijs Višņakovs, tālr.+37129243773, e-pasts: jurijs.visnakovs@idagentura.lv. 

11. Pielikumu saraksts
Nolikumam ir pievienoti 9 (deviņi) pielikumi, kas ir nolikuma neatņemamas sastāvdaļas:
	1.pielikums
	Pieteikuma vēstule;

	2.pielikums
	Informācija par pretendenta pieredzi;

	3.pielikums
	Atbildīgā būvdarbu vadītāja profesionālās pieredzes apraksts;

	4.pielikums
	Pretendenta piesaistītā speciālista apliecinājums;

	5.pielikums
	Pretendenta piesaistītā apakšuzņēmēja apliecinājums;

	6.pielikums
	Personas, uz kuras iespējām pretendents balstās, apliecinājums;

	7.pielikums
	Finanšu piedāvājums;

	8.pielikums 
	Tāme – tehniskais piedāvājums (Darba tāme);

	9.pielikums
	Līguma projekts.

